b'\n_START_ARTICLE_\nBarned\xc3\xb8delighet\n_START_PARAGRAPH_\nBarned\xc3\xb8delighet er en demografisk-statistisk og medisinsk betegnelse p\xc3\xa5 d\xc3\xb8dsfall blant barn under fem \xc3\xa5r.\n_START_SECTION_\nBakgrunn\n_START_PARAGRAPH_\nDet skilles mellom perinatal (\xc2\xabrundt f\xc3\xb8dselen\xc2\xbb) d\xc3\xb8delighet, det vil si d\xc3\xb8df\xc3\xb8dte og barn som d\xc3\xb8r i f\xc3\xb8rste leveuke, neonatal (nyf\xc3\xb8dt) d\xc3\xb8delighet, som er d\xc3\xb8dsfall i de fire f\xc3\xb8rste leveukene, og spedbarnsd\xc3\xb8delighet, som er d\xc3\xb8dsfall i f\xc3\xb8rste leve\xc3\xa5r. Begrepet barned\xc3\xb8delighet omfatter alle disse typene d\xc3\xb8delighet i tillegg til st\xc3\xb8rre barn opp til fem \xc3\xa5r._NEWLINE_Barned\xc3\xb8delighet m\xc3\xa5les i antall d\xc3\xb8dsfall for hvert tusende barn. I utviklingsland er barned\xc3\xb8deligheten i gjennomsnitt 106, det vil si 106 av 1\xc2\xa0000 barn d\xc3\xb8r f\xc3\xb8r fylte fem \xc3\xa5r. I Norge er barned\xc3\xb8deligheten p\xc3\xa5 3 pr 1000 f\xc3\xb8dte (2017, en kraftig nedgang fra 1990 hvor den var 9 pr 1000 f\xc3\xb8dte.\n_START_SECTION_\nEpidemiologi\n_START_PARAGRAPH_\nUnder 5 d\xc3\xb8dlighet er antall barn som d\xc3\xb8r f\xc3\xb8r fylte 5 \xc3\xa5r per 1000 levendef\xc3\xb8dte barn per \xc3\xa5r. I 2013 var verdens gjennomsnittet 46 (4,6\xc2\xa0%) og hadde g\xc3\xa5tt ned fra 90 (9,0\xc2\xa0%) i 1990. Gjennomsnittet var 6 i utviklede land og 50 i utviklingsland, inkludert 92 i Afrika s\xc3\xb8r for Sahara. Det h\xc3\xb8yeste gjennomsnittet i verden var i Angola med 167. Likes\xc3\xa5 er det forskjeller mellom rike og fattige husholdninger i utviklingsland . If\xc3\xb8lge en Redd Barna- artikkel har barn fra de fattigste husholdningene i India tre ganger st\xc3\xb8rre sannsynlighet for \xc3\xa5 d\xc3\xb8 f\xc3\xb8r sin femte f\xc3\xb8dselsdag enn de fra de rikeste husholdningene. Det er dog begrenset hvor n\xc3\xb8yaktig beregningene er i utviklingsland, og spesielt i distriktene. En etnografisk studie i Pacatuba, Brasil fant at rapporteringen av under-5 d\xc3\xb8delighet kun utgjorde 44,4\xc2\xa0% av de faktiske d\xc3\xb8dsfallene som skjedde i samfunnet. H\xc3\xb8ye reisekostnader, tapt arbeidskraft, og en tilbaketrekning av sosio-\xc3\xb8konomiske fordeler er faktorer som kan bidra til \xc3\xa5 forklare hvorfor d\xc3\xb8dsfall ikke rapporteres til statlige statistiske byr\xc3\xa5er i ett land.'